An saluyot (Corchorus olitorius; Ingles, Jute mallow o nalta jute, o inaapod man Jews mallowtossa jute bush okra krinkrin molokhia asin West African sorrel apwera pa kan mga lokal na pangaran kaini, sarong species nin sadit na tinanom sa pamilyang Malvaceae. Ini an mayor na pigkukuan kan inaapod na jute fiber dawa totoo an Corchorus capsularis saro pa man na pigkukuan awat na jute. An mga dahon kaini asin mga prutas ginigibo man berdura sa pagluto na sinabawan. An mga pinaalang na dahon nasisirbing tsa asin pampalipotok sa mga sopa. Siring man, an mga pisog kaini pwedeng kakanon. 